**H I R D E T M É N Y**

**SZOCIÁLIS CÉLÚ TŰZIFA IGÉNYLÉSÉNEK FELTÉTELEIRŐL**

Pinnye község Önkormányzata az idei évben is eredményesen pályázott a szociális tűzifa támogatásra. A támogatásra való jogosultság feltételeit Pinnye község Önkormányzata Képviselő-testületének a szociális célú tűzifa támogatásról szóló 9/2023. (X.2.) önkormányzati rendelet tartalmazza.

**Szociális célú tűzifa támogatásra az jogosult:**

* **akinek a háztartásában az egy főre jutó havi jövedelem nem haladja meg a szociális vetítési alap mindenkori legkisebb összegének 500 %-át, (142.500.- Ft-ot) amennyiben családban él**

# akinek a háztartásában az egy főre jutó havi jövedelem nem haladja meg a szociális vetítési alap mindenkori legkisebb összegének 700%-át, (199.500.- Ft-ot) amennyiben egyedül él

* **a szociális igazgatásról és szociális ellátásokról szóló törvényben meghatározott vagyonnal a háztartás egyik tagja sem rendelkezik,**

# fatüzelésre alkalmas fűtőberendezést használ.

## Szociális célú tűzifa támogatásban elsősorban azt kell részesíteni, aki:

* a szociális igazgatásról és szociális ellátásokról szóló törvény szerint aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra, e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők,
* a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

## A fentieken túl a kérelmek elbírálásakor előnyben részesül, aki:

* 65 évnél idősebb egyedül élő, vagy
* az a házaspár, ahol mindkét fél elmúlt 65 éves és a háztartásban más személy nem él életvitelszerűen,
* aki a háztartásában rokkant vagy tartósan beteg személy ellátásáról gondoskodik,
* 3 vagy annál több gyermeket nevel.

**A szociális tűzifa támogatás iránti kérelem** nyomtatványa honlapunkról letölthető (dokumentumtár/nyomtatványok) vagy nyomtatott formában a pinnyei önkormányzati hivatalban átvehető.

Az 1 főre jutó jövedelem igazolásához jövedelmigazolás csatolására van szükség. A szociális tűzifa támogatásáról a Képviselő-testület dönt.

# A támogatás iránti kérelem a pinnyei Önkormányzati Hivatalban adható le, 2023. október 27-én (pénteken) 12.00 óráig

Pinnye, 2023. október 3.

Pinnye község Önkormányzata